Μπρούνο Πεζάολα

Ο Μπρούνο Πεζάολα (Bruno Pesaola, 28 Ιουλίου 1925 - 29 Μαΐου 2015) ήταν Αργεντινός ποδοσφαιριστής (αγωνιζόταν ως αριστερός μέσος) και προπονητής ποδοσφαίρου, που έκανε καριέρα στην ΙταλίαΗ διεθνής καριέρα του Μπ. Πεζάολα.

Γεννήθηκε στο Μπουένος Άιρες και είναι περισσότερο γνωστός για τη θητεία του στην ποδοσφαιρική ομάδα ΣΣΚ Νάπολι, τόσο σαν παίκτης (1952-1960), όσο και σαν τεχνικός της (1962-1968, 1976-1977 και 1982-1983). Αγωνίσθηκε μία φορά με την εθνική Ιταλίας εναντίον της εθνικής Αργεντινής.

Ως προπονητής εργάσθηκε και στην Ελλάδα, αναλαμβάνοντας τον ΠαναθηναϊκόΟ Μπρούνο Πεζάολα στον Παναθηναϊκό την περίοδο 1979-80, χωρίς όμως επιτυχία.

Σαν ποδοσφαιριστής έπαιξε, εκτός της Νάπολι, στις Ρίβερ Πλέιτ (1939-1944)Η ιστορία της Ρίβερ Πλέιτ, Ντοκ Σαντ (1945-1946), ΑΣ Ρόμα (1947-1950, Νοβάρα Κάλτσιο (1950-1952), Τζένοα (1960-1961) και Σκαφατέσε (1961-1962).

Στο Καμπιονάτο είχε συνολικά 412 συμμετοχές και 67 γκολ.

Σαν τεχνικός δούλεψε ακόμη, στις Φιορεντίνα (1968-1971), Μπολόνια (1972-1976) και 1977-1979), Συρακούσα (1980-1981) και Πουτεολάνα (1983-1985).

Απεβίωσε στις 29 Μαΐου 2015, στη Νάπολι της Ιταλίας.

 Πηγές 
 Η καριέρα του Μπρούνο Πεζάολα

 Παραπομπές 

Κατηγορία:Ιταλοί προπονητές ποδοσφαίρου
Κατηγορία:Ιταλοί ποδοσφαιριστές
Κατηγορία:Προπονητές ποδοσφαίρου Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Νοβάρα Κάλτσιο
Κατηγορία:Προπονητές ποδοσφαίρου ΟΣ Πουτεολάνα